**Referat fra bestyrelsesmøde på** **Skive-Viborg HF&VUC den 22. marts 2022**

Tilstede: Cirsten Justesen, Claus Kjeldsen, Mads Holm Christensen, Peter Møller Pedersen, Henning K. Poulsen, Mads Ø. Christensen, Kai O. Andersen, Nicoline Sørensen, Christopher Magnussen.

Fraværende: Ingen.

**Referat** for mødet er følgende:

1. **Godkendelse af dagsorden**

*Der blev tilføjet ekstra punkt vedrørende godkendelse af regnskabsinstruksen.*

*Dagsordenen godkendtes herefter.*

1. **Underskrift af referat**

*Referatet blev underskrevet.*

1. **Informationer**

* Økonomisamarbejde med Aarhus HF&VUC
  + *Skive-Viborg HF&VUC og VUC Holstebro Lemvig Struer har indgået et nyt økonomisamarbejde med Aarhus HF&VUC. Ydelse og pris er den samme som i samarbejdet med Herning HF og VUC.*
* Den videre proces med lejemål i Skive
  + *Peter Møller Pedersen har været i kontakt med kommunaldirektøren om overtagelse af vores bygning eller hjælp til det. Det er nu aftalt, at vi og VIA skal mødes med borgmesteren i Skive*
* Status op udlejning at SOSU
  + *Sussi og Kent har mødtes med Jakob From Høeg og Lene Dahlgaard. Der arbejdes videre med processen. Vores grænser for hvad der lokalemæssigt kan lade sig gøre blev præciseret. Vi undersøger nærmere vores nøjagtige aktuelle lokalebehov. Der overvejes at enkelte lokaler lejes ud på etårig kontrakt.*
* Næste bestyrelsesmøde flyttes til 16. maj kl. 16-18

1. **Årsrapport 2021 og revisionsprotokollat**

2021 har på det økonomiske område været præget af Corona-pandemien og nedlukninger. Skolen er dog kommet igennem året med en mindre aktivitetsfremgang i forhold til det budgetterede årskursisttal. Det skal dog bemærkes, at den øgede aktivitet skyldes fremgang på skolens netundervisningstilbud, hvor taxametret er mindre end på skolens øvrige uddannelser, mens de fysiske hold på hf-enkeltfag, avu og hf2 ligger under det budgetterede niveau. Resultatet er et overskud på kr. 990 t. kr., hvor der er budgetteret med et underskud på 619 t.kr, hvilket er tilfredsstillende.

Særlige ting, der kan nævnes om skolens økonomi 2021, er, at skolen har i 2021 har modtaget en række ikke-budgetterede tilskud pga. Corona og tilskud til lukningstruede afdelinger på samlet ca. 1,7 millioner kr. Dertil kommer, at omkostningerne samlet er reduceret med 1,2 million kr. i forhold til budgettet, hvilket bl.a. skyldes lavere lønforbrug, ændret opgørelsesmåde af deltagerbetaling, uforbrugt selvrisiko, lavere forbrug på bygningsdrift samt lavere udgifter til kørsel. Dog har der også været konti, hvor omkostningerne har været højere end forventet, hvor særligt negativ kursregulering på skolens obligationer på 802 t. kr. skal nævnes. Det skal bemærkes, at kurstabet ikke er realiseret, men er udtryk for obligationernes værdi pr. 31/12-2021.

Under dette punkt deltager skolens revisor Peter Nørrevang, som gennemgår Årsrapport 2021 og Revisionsprotokolat.

*Det indstilles til bestyrelsen at godkende Årsrapport 2021 og Revisionsprotokolatet.*

*Peter Nørrevang gennemgik Årsrapport 2021 og Revisionsprotokolatet og svarede på spørgsmål.*

*Låneomlægning: Peter Nørrevang anbefaler, at der ikke lægges lån om, da det er en belastning for skolens økonomi at omlægge lånet.*

*Beslutning: Bestyrelsen tager hånd om, at der er alene fuldmagt til en af skolens kontoer.*

*Årsrapport 2021 og Revisionsprotokolatet blev godkendt af bestyrelsen og sendes ud til elektronisk underskrift inden 1. april 2022.*

1. **Aktuel økonomi**

Da 1. kvartal endnu ikke er afsluttet, er det opstillet en foreløbig budgetopfølgning på 1. kvartal med tal pr. 15 marts. Vi forventer, at aktivitet vil passe med det der er budgetteret; dog med et lille overskud. Omkostningerne ligger samlet set lidt under det budgetterede

På bestyrelsesmødet i maj præsenteres en budgetopfølgning baseret på 1. kvartal, hvor der vil være fokus på taksameterindtægten og lønninger i forhold til estimeret aktivitet.

*Det indstilles til bestyrelsen at tage orienteringen til efterretning.*

*Christian Jørgensen gennemgik den aktuelle økonomi.*

*Orienteringen blev taget til efterretning af bestyrelsen.*

1. **Parkeringshus i Viborg**

Jørgen Tryk Hansen og Karl Johan Legaard, chef for Plan og Byggeri deltager i punktet.De holder et oplæg med fokus på placering af elevatortårn, og hvad der er behov for i forhold til den videre proces. Bestyrelsesmedlemmerne har efter oplægget mulighed for at stille afklarende spørgsmål, så eventuelle usikkerheder kan afklares.

*Det indstilles at bestyrelsen beslutter hvilken løsningsmodel vi kan tilslutte os.*

*Jørgen Tryk Hansen orienterede om den arkitektoniske plan og viste visualiseringer. Karl Johan Legaard orienterede om processen. Mulige placeringer blev drøftet.*

*Jørgen Tryk Hansen bemærkede, at de fremtidige ejerforhold skal bringes på plads. For at forberede dette vil Viborg Kommune vil lade en landmåler beskrive de to løsningsmuligheder.*

*Bestyrelsen besluttede sig for at tilslutte sig placering nummer to/mellemløsningen.*

1. **Gode råd til den nye bestyrelse**

Dette er sidste bestyrelsesmøde i indeværende bestyrelsesperiode. Vi drøfter bestyrelsesarbejdet arbejdet i perioden med henblik på at give gode råd den nye bestyrelse.

*Der blev givet følgende gode råd:*

1. *Hold fast i Cirsten som selvsuppleret medlem af bestyrelsen*
2. *Fremme kursistinddragelse i forhold til p-huset.*
3. *Justere mødernes placering i forhold til at få materialerne klar/opstille et årshjul.*
4. *Vigtigt at holde fokus på at bestyrelsen får mulighed for at arbejde med indhold. Pædagogik med videre.*
5. *En kommende bestyrelse skal fokusere mere på visioner og strategier.*
6. *Det er enormt vigtigt at folk bidrager med det de kan og med det de har viden om.*
7. *Vigtigt at udnytte bestyrelsesmedlemmernes kompetencer.*
8. *Vigtigt at bruge tid på at lære hinanden at kende i en ny bestyrelse: så man tør at byde ind med de kompetencer man har.*
9. *At få bragt VIND-modellen i anvendelse igen.*
10. *Husk en liste med forklaringer af alle forkortelserne (VUC, OBU, FVU og så videre).*
11. *Overveje om de to uddannelseschefer fremadrettet skal deltage i bestyrelsesmøder.*
12. **Godkendelse af regnskabsinstruksen.**

*Bestyrelsen godkendte regnskabsinstruksen.*

Cirsten Justesen, Claus Kjeldsen, Mads Holm Christensen, Peter Møller Pedersen, Henning K. Poulsen, Mads Ø. Christensen, Kai O. Andersen, Nicoline Sørensen, Christopher Magnussen.

1. **Evt.**

*Der var ikke noget til eventuelt.*

240322/CJ

Underskrifter

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peter Møller Pedersen Mads Holm Christensen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kai O. Andersen Claus Kjeldsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cirsten Justesen Henning Poulsen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mads Ø. Christensen Nicoline Sørensen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_\_\_\_\_\_

Christopher Magnussen